tartuNLP/wikipedia-smugri-20251201 huggingface dataset:
Kuninkaan puisto

Kuninkaan puisto () on Tanskan vanhin kuninkaallinen puisto. Puisto sijaitsee Kööpenhaminassa Rosenborgin linnan ympärillä. Puisto on peräisin 1600-luvulta ja siellä on vuosittain yli kaksi miljoonaa kävijää. Puistossa sijaitsevassa ruusutarhassa on useita veistoksia kuten H. C. Andersenin patsas ja Vilhelm Bissenin veistos kuningatar Caroline Amaliesta. Puistossa on myös renenssanssipuutarha "Krumspringet" sekä leikkipaikka. Puistossa järjestetään kesäisin taidetapahtumia ja nukketeatteriesityksiä.
Historia.
Kuninkaan puiston rakennustyöt aloitettiin 1606. Ensimmäisessä tiedossa olevassa kartoituksessa vuodelta 1649 puisto on jaettu tasaisesti säännöllisiin neliöihin shakkilautakuvion mukaisesti. Vuoden 1700 tienoilla pääpolkujen varrelle istutettiin lehmuskujia sekä kaksi niittykujaa. Vuoteen 1783 asti linnan eteläpuolella sijaitseva alue oli osa Johan Cornelius Kriegerin puutarhaa. Puutarha avattiin yleisölle vuonna 1819. Aidan pienine paviljonkeineen suunnitteli Peter Meyn ja se asennettiin vuosina 1803–1804. Puiston kujia karsittiin 1950-luvulla.
Strateginen pommikone

Strateginen pommikone on keskipitkän tai pitkän kantaman pommikone, joka on suunniteltu pudottamaan suuria määriä ilmasta maahan -aseita kaukaiseen kohteeseen heikentämään vihollisen kykyä käydä sotaa. Strategisia kohteita ovat esimerkiksi tärkeä infrastruktuuri, sotilastukikohdat, tehtaat ja muut vastaavat rakennelmat. Steategisia pommikoneita voidaan toisaalta käyttää myös taktisiin tehtäviin eli omien joukkojen tukemiseen iskemällä vihollisen joukkoja ja taktisia kohteita vastaan, mihin yleensä käytetään taktisia pommittajia, hävittäjäpommittajia ja hävittäjiä.
Nykyään vain kolmella maailman valtiolla on strategisia pommittajia: Yhdysvalloilla, Venäjällä, ja Kiinalla.
Jasir Asani

Jasir Asani (s. 19. toukokuuta 1995 Skopje, Makedonia) on makedonialais-albanialainen jalkapalloilija, pelipaikaltaan laitahyökkääjä. Hän edustaa eteläkorealaista Gwangjua. Hän on pelannut Albanian A-maajoukkueessa vuodesta 2023.
Asani on pelannut Makedonian, Albanian, Ruotsin, Unkarin ja Etelä-Korean sarjoissa. Hän voitti Makedonian mestaruuden Vardarin joukkueessa vuosina 2015, 2016 ja 2017 sekä Albanian mestaruuden Partizani Tiranan joukkueessa vuonna 2019. Ruotsissa hän pelasi neljä Allsvenskan-ottelua vuonna 2020 ollessaan lainalla AIK:ssa ja teki niissä yhden maalin. Unkarin pääsarjassa hän pelasi 44 ottelua ja teki niissä kuusi maalia ollessaan Kisvárdan joukkueessa heinäkuusta 2021 vuoden 2022 loppuun. Hän siirtyi Etelä-Koreaan Gwangjun joukkueeseen vuoden 2023 alussa.
Asani pelasi Makedonian nuorisomaajoukkueissa ja vuonna 2016 yhden ottelun Albanian alle 21-vuotiaiden maajoukkueessa. Hän pelasi Albanian A-maajoukkueessa ensimmäisen kerran maaliskuussa 2023 EM-karsintaottelussa Puolaa vastaan. Hän on pelannut huhtikuun 2024 loppuun mennessä 11 A-maaottelua, joissa kaikissa hän on ollut avauskokoonpanossa. Hän on tehnyt näissä otteluissa kolme maalia, EM-karsinnassa kesäkuussa 2023 Moldovaa, syyskuussa 2023 Puolaa ja lokakuussa 2023 Tšekkiä vastaan.
Chateau Marmont

Chateau Marmont on Sunset Boulevardilla Los Angelesissa sijaitseva hotelli. Arnold A. Weitzmanin ja William Douglas Leen suunnittelema uusgoottilainen Chateau Marmont rakennettiin alun perin kerrostaloksi, mutta se muutettiin hotelliksi 1930-luvun laman myötä.
Hotellista on muodostunut sekä pitkä- että lyhytaikainen majoituspaikka kuuluisuuksille sen tarjoaman yksityisyyden ja kodinomaisen majoituksen ansiosta.
Hotellissa on yhteensä 63 huonetta, sviittiä, mökkiä ja bungalowta sekä baari ja ravintola.
Historia.
Chateau Marmontin rakennutti alun perin asianajaja Fred Horowitz. Hän palkkasi arkkitehdit Arnold A. Weitzmanin ja William Douglas Leen suunnittelemaan ja rakentamaan kerrostalon, joka sai inspiraationsa Ranskassa sijaitsevasta Amboisen linnasta. Rakennusprojekti toteutettiin Horowitzin omistamalle tontille Sunset Stripillä, joka 1920-luvulla oli vielä pääosin joutomaata. Kerrostalon rakennustyöt alkoivat vuonna 1927 ja valmistuivat vuonna 1929.
Horowitz myi hotellin taikuri, tuottaja ja liikemies Albert E. Smithille vuonna 1931 750 000 dollarilla. Alkuperäinen suunnitelma oli, että Chateau Marmont toimisi ylellisenä asuinkerrostalona, mutta talouslaman iskettyä Smith muutti rakennuksen hotelliksi. Smith palkkasi mykkäelokuvanäyttelijä Ann Littlen hoitamaan kiinteistöä.Chateau Marmontin muutokseen hotelliksi vaikutti merkittävästi vuoden 1932 kesäolympialaisten järjestäminen Los Angelesissa ja tästä seurannut lisääntynyt majoitustarve. Alun perin kerrostaloksi tarkoitetun Chateaun asunnot muutettiin muutettiin olohuoneen sekä keittiön sisältäviksi hotellihuoneksi ja sviiteiksi. Hotelliin vaadittava kalustus hankittiin lama-aikana järjestetyista huutokaupoista ja likvidointi myynneistä. Tämä johti hotellin eklektiseen ja "nuhruiseen" sisustukseen josta se tunnetaan.
Smith myi hotellin vuonna 1942 350 000 dollarilla saksalaiselle pankkiiri Erwin Brettauerille. Brettauer lisäsi hotellin pihalle ulkouima-altaan kesällä 1947. Vuonna 1951 hän osti tontin hotellin luoteiskulmasta ja palkkasi ​​tunnetun modernistisen arkkitehti Craig Ellwoodin rakentamaan päärakennuksen jatkeeksi kaksi bungalowta, jotka avattiin vuonna 1952. Brettauer myi Chateau Marmontin vuonna 1963, ja kiinteistö kulki tämän jälkeen useiden omistajien kautta 1960-luvun ja 1970-luvun aikana. Hotellin nopeat omistajanvaihdot ja huono hallinto johti sen rapistumiseen.
Vuonna 1975 hotellin osti 1,1 miljoonalla dollarilla Sarlot-Kantarjian, Raymond Sarlotin ja Karl Kantarjianin omistama kiinteistökehitys- ja rakennusyritys. Pari kunnosti ja kohensi hotellia sekä osti Chateaun naapuritonteilla sijatsevia pientaloja ja muutti ne bungalowksi. Hotelli lisättiin vuonna 1976 Los Angelesin kulttuuris-historiallisten monumenttien listalle.
Vuonna 1990 hotellinpitäjä André Balazs osti hotellin 12 miljoonalla dollarilla Sarlotilta ja Kantarjianilta. Hän modernisoi hotellia huomattavasti mutta pyrki entisöimään sen historiallisia elementtejä ja pitämään hotellin omalaatuisen tunnelman.
Hotellia oltiin muuttamassa yksityisesksi "members only" hotelliksi mutta suunnitelma peruttiin vuonna 2022.
Leikkauspöytä

Leikkauspöytä on suunniteltu käytettäväksi erilaisiin kirurgisiin toimenpiteisiin. Nykyaikaisen leikkauspöydän suunnittelussa on huomioitu ergonomia, yhteensopivuus läpivalaisuissa käytettävän C-kaaren kanssa, leikkauspöydän puhdistettavuus sekä leikkaspöydän eri osien helppo kiinitettävyys.
Leikkauspöytiä valmistetaan sekä kiinteästi leikkaussaliin asennettavina että pyörillä varustettuina. Hiilikuidusta valmistettavat leikkauspöydät on kehitetty läpivalaisua tarvitseviin sydän- ja verisuonikirurgisiin leikkauksiin. Erilaiset lisäosat ja asentohoitopatjat mahdollistavat potilaan tukemisen erilaisiin asentoihin toimenpiteen aikana. Da Vinci -leikkausrobotille on suunniteltu oma leikkauspöytä.
Kenttäsairaaloihin on kehitetty kenttäleikkauspöytiä, joita käyttävät esimerkiksi Suomen Punainen Risti ja eri maiden puolustusvoimat. Eläinlääkäreille on myös kehitetty omia leikkauspöytiä.
Suomalaiset Lojer ja Merivaara valmistavat leikkauspöytiä. Muita leikkauspöydän valmistajia ovat esimerkiksi ruotsalainen Getinge, saksalainen Brumamba, yhdysvaltalaiset Hillrom ja Stryker.
Muthuswami Dikshitar

Muthuswami Dikshitar (1775 tai 1776 Thiruvarur, Tamil Nadu – 21. lokakuuta 1835) oli intialainen karnaattisen musiikin säveltäjä. Hän oli nuorin säveltäjistä, joihin viitataan karnaattisen musiikin kolminaisuutena. Hänen elämäänsä ja työhönsä on liitetty runsaasti myyttejä.
Dikshitar syntyi brahmaanisukuun. Tämän takia hän sai veda-kirjallisuuden ja sanskritin koulutuksen. Hän sai myös varhaista musiikkikasvatusta isältään. Dikshitar lähetettiin teini-ikäisenä pyhiinvaellukselle vaeltavan munkki Chidambaranatha Yogin seurassa. Hän vieraili matkalla monissa Pohjois-Intian kohteissa, mikä laajensi hänen musiikillista näkemystään. Hän sai Chidambaranathalta vina-soittimen, jolla oli vahva vaikutus hänen sävellystyöhönsä. Dikshitarin ensimmäinen sävellys oli "Shri naathaadi guruguho" (raga: maayaamaalavagaula). Dikshitar käytti monia harvinaisia ragoja ja jokaista karnaattisen musiikin seitsemää talaa.
Useimmat Dikshitarin sävellykset ovat sanskritinkielisiä kritejä. Dikshitar vieraili monissa pyhäköissä ja sävelsi hindujumalia ylistäviä kritejä. Kritien sanoituksissa käsitellään myös temppeleitä, joissa säveltäjä vieraili. Osassa kriteistään hän osoittaa kunnioitusta gurulleen Chidambaranatha Yogille. Kaikkiaan Dikshitarilta tunnetaan noin 450–500 sävellystä, joista suurin osa kuuluu karnaattisen musiikin laulajien säännölliseen ohjelmistoon. Käydessään Fort St. George -linnoituksessa Madrasissa säveltäjä tutustui englantilaisten esittämään kansanmusiikkiin, jonka tyyliä hän käytti omissa lyhyissä "Nottuswara"-sävellyksissään. Dikshitar opetti musiikkia "Tanjoren nelikkona" tunnetuille tanssimestareille (Sivanandam, Ponnayya, Chinnayya, Vadivelu), jotka sitten sävelsivät lauluja gurunsa kunniaksi.
Dikshitarilla oli kaksi nuorempaa veljeä ja sisko. Hänellä ei ollut lapsia. Hänen veljensä Baluswami Dikshitar oli muusikko, joka yhtenä ensimmäisistä alkoi käyttää viulua karnaattisessa musiikissa. Muthuswami Dikshitarin veljenpoika Subbarama Dikshitar keräsi setänsä sävellyksiä teokseen "Sampradaya Pradarshini".
Ilmastopääkaupunki

Ilmastopääkaupunki (engl. "The One Planet City Challenge" (OPCC), aiemmin "Earth Hour City Challenge" (EHCC)) on ympäristöjärjestö WWF:n järjestämä kilpailu, jossa kaupungit mittelevät ilmastonsuojelussa. Ensimmäinen maailmanlaajuinen kilpailu järjestettiin kokeiluvaiheiden jälkeen vuosina 2013–2014. Kilpailun voitti Etelä-Afrikan Kapkaupunki. Lappeenranta osallistui kilpailuun ensimmäisenä kuntana Suomessa ja oli kilpailun parhaiden kaupunkien joukossa.
Vuonna 2016 EHCC-kilpailun voitti Ranskan pääkaupunki Pariisi. Lappeenranta oli jälleen yksi parhaiten menestyneistä kaupungeista ja valittiin Suomen ilmastopääkaupungiksi.
Kauden 2023–2024 OPCC-kilpailussa oli mukana 359 kaupunkia ja paikkakuntaa 48 maasta. Tampere pääsi kilpailun finaaliin.
Syama Sastri

Syama Sastri (; 1762 Thiruvarur – 1827) oli intialainen karnaattisen musiikin säveltäjä. Hän oli vanhin yhteisesti karnaattisen musiikin kolminaisuutena tunnetuista säveltäjistä.
Sastri sai opetusta ragoissa ja taloissa askeetikko Sangeeta Swamilta. Hän oli lähtöisin Thiruvarurista, mutta asui Thanjavurissa. Sastrin noin kolmestasadasta laulusta noin 60–70 on säilynyt. Teosten joukossa ovat Meenakshi-jumalattaren kunniaksi sävelletyt yhdeksän kritiä, joista käytetään yhteisnimeä "Navaratnamalika". Sastri suosi ragoista varsinkin anandabhairavia. Hänen tuotantonsa koostuu kokonaan uskonnollisesta musiikista. Osa lauluista on rytmisesti hyvin rikkaita. Sastri käytti sävellyksissään lähinnä telugun kieltä, mutta hän laati joitain sävellyksiä myös sanskritiksi ja tamiliksi.
Aarhusin raatihuone

Aarhusin raatihuone () on Aarhusissa sijaitseva kaupungintalo. Raatihuone on valmistunut vuonna 1941 ja sen ovat suunnitelleet Arne Jacobsen ja Erik Møller. Raatihuonetta pdietään erinomaisena esimerkkinä tanskalaisesta modernismista. Ulkopuolelta se on verhottu tummalla norjalaisella marmorilla, ja sen päällä on suorakulmainen kellotorni, josta on hyvät näkymät kaupunkiin. Sisätiloissa on kevyempi tunnelma. Raatihuoneella on myös valtuustosali ja kansalaissali.
TUL Cup 2024

TUL Cup 2024 oli 81. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Tampereen Pallo-Veikot. 
Joukkueet.
Kilpailuun osallistui kuusi joukkuetta, joista TPV pääsi suoraan loppuotteluun.
Skei-Surnadalsøra

Skei-Surnadalsøra on taajama Surnadalin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 3,3 neliökilometriä ja asukasluku 2 867 vuonna 2023.
Glærem

Glærem on taajama Surnadalin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 252 vuonna 2021.
Mon kirkko (Surnadal)

Mon kirkko () on Surnadalin kunnassa Møren ja Romsdalin läänissä Norjassa sijaitseva puukirkko vuodelta 1728.
Todalenin kirkko

Todalenin kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1861.
Ranesin kirkko

Ranesin kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1869.
Øyen kirkko (Surnadal)

Øyen kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1871.
Åsskardin kirkko

Åsskardin kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1875.
Stangvikin kirkko

Stangvikin kirkko () on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1897.
Luettelo Pohjois-Dakotan kuvernööreistä

Tämä on luettelo Pohjois-Dakotan kuvernööreistä (). Kuvernööri käyttää osavaltiossa toimeenpanevaa valtaa ja vahvistaa lait. Nykyisenä kuvernöörinä toimii Kelly Armstrong, joka aloitti virassaan 15. joulukuuta 2024.
Vuonna 2019 kuvernöörin vuosipalkka oli 129 096 dollaria.
Pätevyysvaatimukset.
Kuvernööriksi (ja varakuvernööriksi) valittavan henkilön tulee täyttää seuraavat ehdot:
Kuvernöörin toimikauden pituus on neljä vuotta ja sama henkilö voidaan valita korkeintaan kahdelle kaudelle elinaikanaan. Kuvernöörin virkakausi alkaa 15. joulukuuta sinä vuonna, kun vaalit on järjestetty. Sekä kuvernööri, että varakuvernööri valitaan yhdessä suoralla kansanvaalilla.
Luettelo kuvernööreistä.
Lähde:
Ernest Thiel

Ernest Thiel (1859 Norrköping – 1947 Djursholm) oli ruotsalainen pankkiiri ja merkittävä taidemesenaatti. Hän rikastui 1890-luvulla johtaessaan Stockholms Diskontobankia, mutta menetti omaisuutensa ensimmäistä maailmansotaa seuranneessa talouskriisissä. Menestysvuosinaan Thiel tuki rahallisesti useita kuvataiteilijoita ja elvytti "Svenska Dagbladet" -lehden. Hän teki yhteistyötä Wallenbergien suvun kanssa Pohjois-Ruotsin kaivostoiminnassa ja perusti heidän kanssaan Saltsjöbadenin.
Thiel muistetaan nykyisin erityisesti nimeään kantavasta Thielin taidegalleriasta, joka toimii hänen rakennuttamassaan, Ferdinand Bobergin suunnittelemassa jugendhuvilassa Tukholman Djurgårdenilla. Sinne hän kokosi suuren taidekokoelman. Valtio osti sen, ja se avautui julkisena museona vuonna 1924.
Elämä ja ura.
Thiel syntyi Norrköpingissä vuonna 1859. Hänen isänsä oli vallonialaissyntyinen teknikko Jean-Jacques Thiel ja äitinsä saksalaisyntyinen juutalainen Fanny Thiel (o.s. Stiebel). Oltuaan harjoittelussa pankissa Saksan Hampurissa Thiel palkattiin Tukholman Enskilda Bankeniin. Siellä hän eteni nopeasti, ja vuonna 1891 hän perusti oman pankin. Vuosisadan vaihteessa hän oli jo Ruotsin rikkaimpia henkilöitä.
Ensimmäisen vaimonsa Anna Josephsonin kautta Thielistä tuli Bonnier-kirjankustantajasukuun kuuluneen Karl Otto Bonnierin lankomies. Hänen välityksellään Thiel tapasi monia aikansa merkittävimpiä taiteilijoita, joiden kanssa hän ei kuitenkaan viihtynyt. Thiel rakastui pian vaimonsa kotiapulaiseen Signe Maria Hanseniin ja nai tämän vuonna 1897. Signe Maria kuului taiteilijapiireihin, joihin Thiel viehättyi enemmän. Hän alkoi kerätä maalauksia, muun muassa Bruno Liljeforsin luontoaiheisia tauluja. Kun hänen asuntonsa Strandvägenillä alkoi käydä kokoelmalle ahtaaksi, hän pyysi Ferdinand Bobergia suunnittelemaan huvilan Djurgårdenin Blockhusuddenille. Siitä tuli hänen kokoelmansa koti ja taiteilijoiden kohtaamispaikka. Thielin ystäviä olivat yllä mainitun Liljeforsin lisäksi muun muassa taidemaalarit Carl Larsson ja Edvard Munch sekä kirjailijat Oscar Levertin, Verner von Heidenstam ja Hjalmar Söderberg.
Maaslander

Maaslander on Hollannista peräisin oleva lehmän maidosta tehty juusto. Se on puolikova ja sen maku on mieto, kermainen ja makeahko. Se on keltainen ja sen pinta on sileä. Sitä on saatavana vähän kypsytettynä ja pitkään kypsytettynä. Pitkään kypsytetty juusto on maultaan vahvempi, kovempi ja sisältää vähemmän laktoosia. Sitä käytetään useimmiten leivän päälle pantuna, mutta joskus myös ruoanlaitossa. Juuston valmistuksessa yläosan kerma jätetään juustoon. Juuston peittausaika on lyhyt ja siksi juusto on vähäsuolainen. Maalander on yleensä täysrasvainen.
John Paterson

John Paterson (26. helmikuuta 1776 Old Kilpatrick, Skotlanti – 6. heinäkuuta 1855 Kincaldrum, Skotlanti) oli skotlantilainen pappi ja lähetyssaarnaaja, joka oli perustamassa Suomen Pipliaseuraa.
Henkilöhistoria.
Patersonin vanhemmat olivat käsityöläinen George Paterson ja Isabell Paterson ja puolisot vuodesta 1809 Catharina Margareta Hollinder (1783–1813) ja vuodesta 1817 Jane Greig (1783–1820), Venäjän laivaston amiraalin Samuel Greigin tytär. Paterson valmistui taidepuusepäksi 1796 ja harjoitti opintoja Glasgowin yliopistossa 1798–1799 ja 1801–1802, teologisessa seminaarissa Dundeessa 1800–1802 ja Edinburghin yliopistossa 1804–1805. Papiksi hänet vihittiin Glasgowissa heinäkuussa 1803.
Peterson oli taidepuuseppä Glasgowissa vuodesta 1796, Cambuslangin kylän saarnaaja 1802–1803, Cambuslangin seurakunnan pastori 1803–1804, Edinburghin kongregationalististen seurakuntien lähetystyöntekijä 1805–1806 ja lähetys- ja raamatunlevitystyöntekijä Tanskassa 1806–1807, Ruotsissa 1807–1812, Suomessa 1811–1812 ja Venäjällä 1812–1827. Suomen Pipliaseura perustettiin Patersonin ollessa Suomessa, keväällä 1812.
Paterson oli Lontoon lähetysseuran Skotlannin asiain sihteeri Edinburghissa 1827–1850. Skotlannin kongregationalististen seurakuntien unionin puheenjohtaja hän oli vuodesta 1827. Teologian kunniatohtorin arvon Turun akatemiasta Paterson sai 1817 ja Venäjän keisarin myöntämän elinikäisen eläkkeen 1826.
Ioann Suh’arjev

Ioann ”Edward” Suh’arjev (; s. 28. joulukuuta 1987) on ukrainalainen ammattilaisuransa lopettanut "Counter-Strike 2" -pelaaja. Hän on pelannut myös "a" ja "Counter-Strikea". Hänet on valittu kolmesti maailman 20 parhaan pelaajan joukkoon.
Edward saavutti kaikki merkittävimmät voittonsa Natus Vinceren joukkueessa, jossa hän pelasi kahteen otteeseen ensin vuosina 2012–2013 ja uudestaan 2013–2019. Suurimman rahapalkintonsa joukkue voitti StarSeries &amp; i-League CS:GO Season 7 -turnauksesta huhtikuussa 2019. Edward oli finaalissa fnaticia vastaan joukkueen keskitasoa 1,14 ratingilla.
Salomon de Brosse

Salomon (Jacques) de Brosse (1571 Verneuil-sur-Oise, Ranska – 9. joulukuuta 1626 Pariisi) oli ranskalainen arkkitehti.
Brosse sai määräyksen Henrik IV:n puolison Maria de’ Medicin arkkitehdiksi ja tehtäväksi suunnitella Pariisiin Luxembourgin palatsin, joka rakennettiin 1615–1620. Määräyksen mukaan palatsin piti noudattaa Firenzessä sijaitsevan Bartolomeo Ammannatin suunnitteleman Palazzo Pittin puutarhanpuoleista arkkitehtuuria. Rakennuksen fasadien yleistyyli johdonmukaisine rustiikkeineen muistuttaa esikuvaa, mutta muilta osin rakennus on tyypillisen ranskalainen. Rakennuksessa on kolmikerroksinen keskiosa (corps de logis), neljä kulmapaviljonkia, siipirakennus ja kunniapiha (cour d’honneur). Muita Brossen suunnitelmia ovat 1613–1624 Arcueil’n uusi akvedukti, joka toi vettä Luxembourgiin, ja Medici-suihkulähde sen puutarhaan. 1616–1621 rakennetun Saint Gervais’n fasadissa hän käyttää ensimmäisenä Ranskassa yhtä aikaa kaikkia kolmea antiikin pylväistöä. Hän suunnitteli palaneen Pariisin oikeuspalatsin odotussalin (salle des pas perdus (1618–1620). Protestantti Brosse sai hugenoteilta Charenton’in rukoushuoneen suunnittelun. Se oli muuten malliltaan antiikin basilika, mutta korotettua keskilaivaa kiersivät kaksikerroksiset lehterit.
Richard Landström

Richard ”Xizt” Landström (s. 22. helmikuuta 1991) on ruotsalainen "Counter-Strike 2" -valmentaja. Hän on pelannut ja valmentanut myös "a" ja pelannut "Counter-Strikea". Hänen nykyinen joukkueensa on Ninjas in Pyjamas.
Xizt pelaasi pelajaana Ninjas in Pyjamasissa vuosina 2012–2018, hetken FaZe Clanissa, fnaticissa ja Team Dignitaksessa. Ninjas in Pyjamasin kanssa Xizt muodosti yhden sen ajan parhaimmista "Global Offensive" -joukkueista. He voittivat peräkkäin 87 lan-turnausten ottelua. Valmentajana hän on toiminut Heroicissa vuosina 2021–2023. Rahallisesti joukkueen merkittävimmät voitot tulivat turnauksista BLAST Premier: Fall Finals 2022 ja BLAST Premier: Spring Final 2023, joista molemmista he voittivat 200 000 dollaria. Xizt siirtyi maaliskuussa 2024 valmentajaksi Ninjas in Pyjamasiin.
Demetat

Demetat ("Demetae") olivat rautakautinen kelttiheimo, joka asui nykyisessä Dyfedissä, Walesin lounaisosassa. Heidän mäkilinnansa olivat samantyyppisiä kuin Lounais-Englannin niemimaan linnoitukset. Roomalaisten valloitettua Britannian demetoilla oli Carmarthenin roomalaisen sotilasleirin ulkopuolella tienvarsiasutus, josta heimoa on mahdollisesti hallittu. Se tunnettiin sittemmin nimillä Moridunum Demetarum tai civitas Demetarum.
AdreN

Eric ”adreN” Hoag (s. 26. huhtikuuta 1990) on yhdysvaltalainen "Counter-Strike" -valmentaja ja manageri. Aiemmin hän on pelannut ja valmentanut myös "a" sekä pelannut "Counter-Strikea". Hänen nykyinen joukkueensa on Nouns Esports. Häntä pidetään "Global Offensiven" historian parhaimpina valmentajina.
Pelaajana adreN edusti muun muassa Team Liquidia ja Mythic-joukkuetta. Valmentajana hän taas edusti Team Liquidia vuosina 2018–2020 ja uudestaan 2021–2022. He voittivat merkittävimpänä Intel Grand Slam Season 2 -turnauksen, josta joukkue voitti miljoona dollaria. AdreN liittyi nykyiseen joukkueensa Nouns Esportsiin valmentajaksi huhtikuussa 2024.
Kong (täsmennyssivu)

Kong voi tarkoittaa seuraavia:
George Smith (assyriologi)

George Smith (26. maaliskuuta 1840 – 19. elokuuta 1876) oli itseoppinut englantilainen assyriologi, joka tunnetaan nuolenpääkirjoituksella akkadiksi kirjoitetun "Gilgameš"-eepoksen kääntäjänä ja sen Vanhan testamentin kaltaisen vedenpaisumuskertomuksen löytäjänä. 
Elämäkerta.
Nuoruus.
George Smith syntyi Lontoossa Yhdistyneessä kuningaskunnassa 26. maaliskuuta 1840. Hän alkoi nuorena harjoitella setelinkaivertajaksi, mutta 14-vuotiaasta lähtien hän opiskeli myös omatoimisesti assyriologiaa. Smith oppi ymmärtämään nuolenpääkirjoitusta, jota sisältäviä laattoja oli alettu tuoda Lontoon British Museumin kokoelmiin Ninivestä vuodesta 1860 lähtien. Smith vieraili usein museossa kirjoituksia tutkien, mikä kiinnitti henkilökunnan huomion. Lopulta hänet esiteltiin Henry Creswicke Rawlinsonille, joka tuolloin tunnettiin yhtenä johtavista nuolenpääkirjoituksen asiantuntijoista ja oli yksi ensimmäisistä kirjoitusta nykykielelle tulkinneista tutkijoista. Hän vaikuttui itseoppineen Smithin kyvyistä, ja Smith palkattiin järjestelemään ja kääntämään Rawlinsonin British Museumissa säilytettyjä kokoelmia.
Gilgameš.
Smithin lajiteltavana oli tuhansia yksittäisiä nuolenpääkirjoitusta sisältäviä savitaulujen palasia, jotka lajiteltiin niiden sisällön mukaan ja joita yritettiin yhdistää. Yksi Smithin järjestelemistä kokonaisuuksista sai nimen "Izdubar". Smith kiinnostui erityisesti yhdestä karstan peittämästä palasesta. Kun palanen oli puhdistettu, käsitettiin sen sisältävän hieman Vanhan testamentin ensimmäisen Mooseksen kirjan kaltaisen kertomuksen veden­paisumuksesta, joka oli osa laajempaa "Gilgameš"-eeposta. Smith esitteli löytönsä Raamatullisen arkeologian seuran kokoontumisessa vuonna 1872. Löytö oli sensaatiomainen. Se osoitti, että veden­paisumus­kertomus tunnettiin Raamatun ohella vastaavanlaisina tarinoina vanhemmissa sumerin- ja akkadinkielisissä kertomuksissa. Löytö herätti runsasta keskustelua myös varsinaisten tieteilijäpiirien ulkopuolella esimerkiksi sanomalehdistössä.
Löydön jälkeen "The Daily Telegraph" suostui kustantamaan Smithin tutkimusretken uusien palasien löytämiseksi. Rahoitusta vastaan lehti sai yksityisoikeudet siitä uutisoinnille. Kaivauksissa Ninivessä toukokuussa 1873 löytyi uusi tekstiä veden­paisumus­kertomuksesta sisältävä palanen, joka täydensi jo aikaisempien löytöjen pohjalta tunnetun tarinan. Seuraavien kolmen vuoden aikana Smith käänsi myös muita akkadinkielisiä tekstejä, joista koottiin lopullinen "Gilgameš"-eepos. Vuonna 1876 Smith julkaisi teoksen "Chaldean Account of Genesis", jossa hän pyrkii yhdistämään tekstejä Vanhan testamentin tarinaan ja paikkoihin. Teoksesta tuli yksi oman aikansa myydyimmistä kirjoista. Smith kuoli Aleppossa nykyisessä Syyriassa 19. elokuuta 1876.
Sirkka-Liisa Leskinen

Sirkka-Liisa Leskinen (15. tammikuuta 1938 Kauhajoki – 18. kesäkuuta 2018 Kemi) oli suomalainen näyttelijä. Hän näytteli Kemin kaupunginteatterissa alkaen vuodesta 1963 ja sai suosiota etenkin komediennena.
Ura.
Sirkka-Liisa Leskisen vanhemmat olivat työmies Lauri Leskinen ja Eeva Leskinen. Hän aloitti harjoittelijana Kemin kaupunginteatterissa 1955–1959, minkä jälkeen hän toimi näyttelijänä Punaisessa Myllyssä 1960–1961 ja Savonlinnan teatterissa 1961–1963. Kemin kaupunginteatterin kiinnitettynä näyttelijänä Leskinen aloitti 1963.
Leskisen rooleja olivat muun muassa Kustaava ("Niskavuoren nuori emäntä"), Kaisa ("Pohjalaisia") ja Antonia ("Ei makseta, ei makseta"). Hän näytteli useaan otteeseen Ahti Kuoppalan kanssa. Heidän yhteisiä näytelmiään olivat esimerkiksi "Kolmen pennin ooppera" ja "Vanja-eno".
Shahrisabz

Shahrisabz (kyril. Шаҳрисабз, ) on kaupunki ja samannimisen piirikunnan hallinnollinen keskus Qashqadaryon alueella Uzbekistanissa. Se sijaitsee Kitobin ja Shahrisabzin keidasalueella Tanxozdaryo- ja Oqsuvjokien välissä 105 kilometriä alueen pääkaupungista Qarshista itään. Kaupungissa oli 147 200 asukasta vuonna 2024.
Historia.
Kaupungin edeltäjä oli ensimmäisen vuosituhannen puolessavälissä perustettu Keš (Kašš, Kass, Kise), joka sijaitsi aluksi nykyisen Kitobin paikalla ja siirtyi 800–900-luvuilla Shahrisabzin alueelle. Nimitys Shahrisabz (”vihreä kaupunki”) vakiintui 1200-luvulla. Timur Lenkin ja timuridien aikana siitä kehittyi suuri muurien ympäröimä kaupunki, johon pystytettiin komeita rakennuksia. Abdulla II valtasi Shahrisabzin vuonna 1556, minkä jälkeen se kuului Buharan kaanikuntaan.
Shahrisabz menetti poliittisen merkityksensä Aštarhanidien aikana. Paikalliset suvut kilpailivat sen hallinnasta, ja kazakit hävittivät sen 1700-luvun alussa. 1750-luvun alussa kaupungista tuli jälleen osa Buharaa, ja se rakennettiin uudelleen. Venäläiset valtasivat Shahrisabzin vuonna 1870, mutta luovuttivat sen Buharalle, johon se kuului vuoteen 1920 saakka. Neuvostoaikana kaupungin historialliset muistomerkit rappeutuivat, mutta Uzbekistanin itsenäistyttyä niitä on ryhdytty jälleen kunnostamaan. Kaupunki erotettiin Shahrisabzin piiristä vuonna 1996.
Liikenne ja talous.
Shahrisabzin kautta kulkee Samarkandin ja Gʻuzorin välinen valtatie ja siellä on Qarshista tulevan rautatien pääteasema (Kitob). Kaupungin lähellä on myös lentokenttä.
Kaupungissa on varsinkin tekstiili- ja elintarviketeollisuutta sekä perinteisten taidekäsitöiden valmistusta. Siellä toimii Buharan elintarvike- ja kevyen teollisuuden instituutin osasto.
Nähtävyydet.
Shahrisabzin historiallisesta keskustasta tuli Unescon maailmanperintökohde vuonna 2000. Historiallisten muistomerkkien ympärillä sijainneet rakennukset on sen jälkeen purettu, ja niiden tilalle on tehty 70 hehtaarin laajuinen puistoalue. Vuonna 2016 Unesco liitti kaupungin vaarantuneiden kohteiden luetteloon.
Kaupungin keskusaukiolla sijaitsee vuonna 1996 pystytetty suurikokoinen Timur Lenkin patsas. Sen takana kohoavat Timurin 1300-luvun lopulla rakennuttaman Oqsaroyn palatsin porttikäytävän rauniot ja osia uudelleen rakennetusta kaupunginmuurista. Etelässä ovat 1300- ja 1400-luvuilta peräisin olevat Dor ut-Tilovatin ja Dor us-Siyodatin hautausmaa-alueet osin uudelleen rakennettuine mausoleumeineen ja moskeijoineen. Muita kohteita ovat Chorsun kauppahalli ja Chubinin madrasa 1500-luvulta. Jälkimmäisessä sijaitsee pieni historiallinen museo. Neuvostoaikaisessa kulttuuritalossa toimii perinteiselle maqom-musiikille omistettu museo.
Shahrisabzin eteläpuolisilla vuorilla sijaitsee 1400- ja 1500-lukujen suufilaisjohtajien mausoleumi Langar otan. Seudun luontokohteita ovat Hisorin ja Kitobin luonnonpuistot rotkoineen, luolineen, vesiputouksineen ja villieläimineen.
Dandapani Desikar

M. M. Dandapani Desikar (27. elokuuta 1908 Tiruchengattangudi, Tamil Nadu – 26. kesäkuuta 1972) oli intialainen karnaattisen musiikin laulaja, näyttelijä ja säveltäjä.
Desikar sai musiikin opetusta muiden muassa isältään Muthiah Desikarilta ja Kumbakonam Rajamanickam Pillailta. Hän oli Annamalain yliopiston professori ja musiikin laitoksen johtaja. Hänelle myönnettiin monia palkintoja, kuten Sangeet Natak Akademin palkinto ja Kalaimamani. Desikar sävelsi kritejä ja julkaisi kirjan "Isai Tamizh Paamalai", joka sisältää muiden teosten ohella hänen omia sävellyksiään. Desikar esiintyi useissa tamilinkielisissä elokuvissa. Näiden joukossa on "Nandanar", jossa hän esitti Gopalakrishna Bharatin lauluja.
Desikar opetti P. Muthukumaraswamy Sarmaa.
Tellervo Harkko

Armi Pirkko Tellervo Harkko (17. lokakuuta 1935 Tampere – ?) oli suomalainen näyttelijä. Hän teki suurimman osan urastaan Kemin kaupunginteatterissa.
Ura.
Tellervo Harkon vanhemmat olivat insinööri Johan Ivar Harkko ja Aira Terttu Tellervo Broström. Hänen puolisonsa oli lavastaja Matti Saarnio. Harkko suoritti keskikoulun jälkeen Suomen Teatterikoulun 1958–1961. Ammattiuransa hän aloitti Vaasan Suomalaisessa Teatterissa 1960–1961. Sitä seurasi Kokkolan kaupunginteatteri 1961–1965, Lappeenrannan kaupunginteatteri 1965–1967 ja Porin teatteri 1967–1969. Pitkän rupeamansa Kemin kaupunginteatterissa Harkko aloitti 1969.
Harkolla oli roolitehtäviä muun muassa näytelmissä "Sven Tuuva", "Kampsuherrain saagat" ja "Vanhanaikainen komedia", jossa hänen roolinimenään oli Lidia Vasiljevna. "Vanhanaikaisessa komediassa" toista roolia näytteli Ahti Kuoppala. Harkolla ja Kuoppalalla oli yhteisiä työvuosia Kemin kaupunginteatterissa kaikkiaan neljätoista, ja he näyttelivät usein toisiaan vastaan.
James McGill

James McGill (6. lokakuuta 1744 Glasgow, Skotlanti – 19. joulukuuta 1813 Montreal, Ala-Kanada) oli skotlantilaissyntyinen kanadalainen kauppias, poliitikko ja hyväntekeväisyyden harjoittaja. Hän oli yksi Montrealin merkittävimmistä kansalaisista 1700-luvulla ja 1800-luvun alussa. Hän testamenttasi varoja McGill-yliopistolle, joka on nimetty hänen mukaansa.
Elämä ja ura.
McGillin isä oli kauppias ja toimi myös kiinteistöalalla. McGill kirjoittautui Glasgow'n yliopistoon vuonna 1756 ja pääsi skottilaisen valistuksen alaiseksi, mutta ei suorittanut tutkintoaan loppuun. Vuonna 1766 McGill alkoi työskennellä turkiskaupassa Quebecissä toimivan kauppiaan alaisuudessa. Hän valvoi liiketoimintaa Isojen järvien eteläpuolella ja johti omia kauppayrityksiä. Vuonna 1775 McGill asettui Montrealin kaupunkiin ja alkoi tuoda tavaroita Englannista alueen kauppiaille. Vuonna 1779 McGill oli yksi North West Companyn perustajaosakkaista. Vuoteen 1780 mennessä McGill pyöritti Montrealista käsin laajaa tuonti- ja vientiyritystä ja kävi kauppaa eri tuotteilla Britannian, New Yorkin ja Länsi-Intian kanssa. Hän tarjosi myös pankkipalveluja. McGill osallistui myös mustien ja alkuperäiskansojen orjakauppaan. 1790-luvulla McGillin liiketoiminta laajeni kiinteistökeinutteluun Ylä- ja Ala-Kanadassa. Hänestä tuli yhdessä veljensä Andrew McGillin kanssa yksi kaupungin tärkeimmistä kauppiaista. Hän oli monta vuotta Ala-Kanadan parlamentin jäsen Länsi-Montrealin edustajana ja myöhemmin lainsäädäntö- ja toimeenpanevan neuvoston jäsen. Hän oli Montrealin kaupungin miliisin everstiluutnantti ja sittemmin eversti, ja vuoden 1812 sodan alussa hänestä tuli prikaatikenraali. McGill auttoi organisoimaan kaupungin puolustusta sodan aikana. Monien muiden Montrealin kaupungille antamiensa lahjojen lisäksi hän vaikutti merkittävästi hänen nimeään kantavan yliopiston perustamiseen ja testamenttasi sille omaisuuttaan. Kaupungin kasvun myötä yliopiston maa-alueen arvo nousi huomattavasti.
FalleN

Gabriel Toledo de Alcântara Sguario, eli ”FalleN” (s. 30. toukokuuta 1991) on brasilialainen "Counter-Strike 2" -ammattilainen, ja hän on pelannut aiemmin myös "a", "a", "Counter-Strikea" ja "Crossfirea". Hänen nykyinen joukkueensa on FURIA Esports. Hänet luokitellaan laajalti "Global Offensiven" kaikkien aikojen parhaimpiin AWP-tarkkuuskiväärin pelaajiin.
"Global Offensivessa" FalleN on pelannut muun muassa Luminosity Gamingissa, SK Gamingissa, MIBR:ssä, Team Liquidissa ja Imperial Esportsissa. Uransa suurimmat palkinnot FalleN on saanut MLG Major Championship: Columbus 2016 -turnauksesta Luminosityn riveissä ja ESL One: Cologne 2016 -turnauksesta SK Gamingin riveissä. Ensimmäisen finaalissa Natus Vincereä vastaan FalleN oli joukkueensa toisiksi paras ratingilla 1,39 ja jälkimmäisen finaalissa Team Liquidia vastaan hänen ratinginsa 1,16 oli joukkueen toisiksi alhaisin.
Boursin

Boursin on ranskalainen juustotuotteiden tyyppi. Juustotuotteet liittyvät ranskalaiseen juustoa sisältävään juhlaruokaan nimeltä fromage frais. Boursin-juustot on maustettu yrteillä, sipulilla tai muilla mausteilla. Ne ovat rakenteeltaan murenevia ja jotkut niistä ovat levitteen muodossa. Boursin-tuorejuuston valmistukseen käytetään maitoa ja kermaa.
Angren

Angren (uzb. kyrill. ja ) on kaivoskaupunki Taškentin alueella Uzbekistanissa. Se sijaitsee Ohangaronjoen laaksossa 120 kilometriä Taškentista kaakkoon. Kaupungissa oli 182 400 asukasta vuonna 2024.
Angren on venäjänkielinen väännös Ohangaronjoen nimestä, mutta Uzbekistanissa on myös Ohangaronin kaupunki. Angrenia ympäröivät Chatqolvuoret luoteessa ja Quramavuoret kaakossa. Heinäkuun keskilämpötila on 27 ja tammikuun 2 astetta. Keväät ovat sateisia ja tuulisia.
Vuonna 1946 perustettu kaupunki on saanut alkunsa vuonna 1940 avatusta hiilikaivoksesta. Asutus siirrettiin uudelle paikalle vuonna 1956.
Angrenin kautta kulkee Taškentista Kokandiin ja edelleen Namanganiin, Andižaniin ja Ošiin johtava maantie. Sinne on myös rautatieyhteys Taškentista.
Angren on tärkeä kivihiilen ja energian tuotannon keskus. Sen suurin yritys on kaivosyhtiö Oʻzbekkoʻmir. Yli kaksi kolmasosaa hiilestä tuotetaan avolouhoksessa. Osa muutetaan kaasuksi Erostigazin laitoksessa ja käytetään Angrenin ja Yangi Angrenin lämpövoimaloissa. Kaupungissa rikastetaan myös kaoliinia ja kultaa sekä tuotetaan rakennus- ja elintarvikkeita. Angrenissa toimii opettajakorkeakoulu ja useita ammattioppilaitoksia.
Varzaqanin helikopterionnettomuus

Varzaqanin helikopterionnettomuus tapahtui Varzaqanin kaupungin lähistöllä Itä-Azerbaidžanin maakunnassa Iranissa sunnuntaina 19. toukokuuta 2024. Onnettomuudessa kuoli kahdeksan henkilöä, mukaan lukien silloinen Iranin presidentti Ebrahim Raisi ja maan ulkoministeri Hossein Amir-Abdollahian.
Tausta.
Raisi oli vierailemassa Iranin ja Azerbaidžanin rajalla sijaitsevalla Khoda Afarinin padolla, jossa hän tapasi Azerbaidžanin presidentin İlham Əliyevin. Pato on osa isompaa Iranin ja Azerbaidžanin yhteistä projektia Araksjoella.
Raisi poistui paikalta Iranin ilmavoimien käytössä olevalla Bell 212 -mallisella helikopterilla. Kyseinen kopterityyppi on tarkoitettu siviilikäyttöön, ja Iranin asevoimilla arvioidaan olevan kymmenisen kappaletta. Kopteria on pidetty luotettavana ja pitkäikäisenä konetyyppinä, mutta Irania vastaan asetetut lukuisat pakotteet haittaavat sen huoltoa ja kunnossapitoa. Helikopterin määränpää oli Tabriz.
Onnettomuus ja tapahtumien kulku.
Onnettomuuden ajankohdaksi ilmoitettiin 13.30 paikallista aikaa. Iranin valtiollinen televisio kertoi kuitenkin vasta kello neljän aikoihin iltapäivällä, että Raisia kuljettanut helikopteri oli joutunut tekemään ”kovan laskun” sateen ja sumun vuoksi.
Varzaqanin vuoristoinen maasto ja hankalat sääolot vaikeuttivat pelastusoperaatiota. Turkki avusti lennokeilla Iranin vallankumouskaartia onnettomuuspaikan paikantamisessa. Myös Armenia, Azerbaidžan, Venäjä, Irak, Saudi-Arabia ja Qatar ilmaisivat halunsa tarjota apua Iranille.
Saattueeseen kuuluneet muut kopterit saapuivat turvallisesti Tabriziin.
Uhrit ja reaktioita.
Aikaisin maanantaiaamuna, 20. toukokuuta, ilmoitettiin, ettei tapahtumapaikalta löytynyt elonmerkkejä. Iranin viranomaiset vahvistivat myöhemmin, että Raisi oli kuollut. Iranin hallituksen mukaan Raisin kuolema ei vaikuta millään tavalla maan hallituksen työkykyyn. Raisin kuoltua virkaa tekeväksi presidentiksi nimitettiin Mohammad Mokhber. Maassa on tarkoitus järjestää uudet presidentinvaalit 50 päivän päästä.
Raisin kanssa samassa helikopterissa olivat myös seuraavat henkilöt, jotka kaikki kuolivat:
Suruvalittelunsa Iranille esittivät Venäjän presidentti Vladimir Putin, Intian pääministeri Narendra Modi, Irakin pääministeri Mustafa al-Kadhimi ja Syyrian presidentti Bašar al-Assad. Myös Iranin tukemat terroristijärjestöt Hizbollah ja Hamas esittivät suruvalittelunsa. Iranin hengellinen johtaja Ali Khamenei määräsi Iraniin viiden päivän mittaisen suruajan.
Nooanarkki

Nooanarkki ("Arca noae") on arkkisimpukoihin kuuluva simpukkalaji. Lajia tavataan Atlantin itäosista.
Koko ja ulkonäkö.
Nooanarkin kuori kasvaa 8–12 cm pitkäksi. Kuori on paksu, harjanteinen ja muodoltaan pitkänomainen. Saranareuna on suora ja hammaslaitainen. Väriltään laji on ruskea ja kuoressa on tummanruskeita aaltokuvioita. Nooanarkin kuoren sisäpinta on hopeanharmaa tai ruskehtava.
Levinneisyys ja elintavat.
Nooanarkin levinneisyysalue ulottuu Portugalista Senegaliin ja sitä tavataan myös Välimerestä. Useimmiten se elää matalista rannikkovesistä aina 60 metrin syvyyteen, mutta sitä on tavattu jopa 120 metrin syvyydestä. Laji erittää byssukseksi kutsuttua proteiinia, joka avulla se kiinnittyy kiviin, meriheiniin tai leviin. Usein nooanarkkeja tavataan "Modiolus barbatus"-simpukoiden seassa. Ravinnokseen nooanarkki suodattaa vedestä planktonia. Simpukan lisääntymiskausi on toukokuusta elokuulle. Nooanarkki saattaa olla protandrinen eli voi muuttaa sukupuoltaan koiraasta naaraaksi.
Nooanarkkia sukelletaan ja kalastetaan ravinnoksi.
Hangon Rintamamuseo

Hangon Rintamamuseo () on jatkosodan aikaisesta Hangon rintamasta kertova sotahistoriallinen museo. Museon takaa alkaa Sotapolku, johon sisältyy puna-armeijan tekemiä linnoitteita Moskovan rauhan jälkeiseltä välirauhan ajalta. Museon tykkihallissa on kymmenen jatkosodan aikaista kenttätykkiä. Museossa on kahvila ja museokauppa.
Bekobod

Bekobod () on teollisuuskaupunki Taškentin alueella Uzbekistanissa. Se sijaitsee Syrdarjajoen varrella lähellä Tadžikistanin rajaa 189 kilometriä Taškentista etelään. Kaupungissa oli 104 300 asukasta vuonna 2024.
Keinokastellun Dalvarzinin aron eteläpuolella sijaitseva kaupunki on idässä ja etelässä vuorten ympäröimä. Sen ilmasto on mannermainen. Heinäkuun keskilämpötila on 28–30 ja tammikuun –2 – –3 astetta. Vuotuinen sademäärä on yli 300 millimetriä. Lähistöltä saavat alkunsa Dalvarzinin ja Doʻstlikin kanavat.
Vuonna 1954 perustettu kaupunki on saanut alkunsa vuonna 1944 toimintansa aloittaneesta terästehtaasta. Sen nimenä oli vuoteen 1964 saakka Begovat. Kaupungissa on myös rakennus- ja elintarviketeollisuutta. Sen lähellä sijaitsee vuonna 1943 rakennettu Farhodin vesivoimalaitos.
Päivi Mäkinen

Päivi Mäkinen (s. 29. helmikuuta 1960 Nisula) on suomalainen näyttelijä ja laulaja.
Mäkinen on työskennellyt näyttelijänä monissa suomalaisissa laitosteattereissa, kuten Jyväskylän kaupunginteatterisssa ja Tampereen Työväen Teatterissa. Hän on näytellyt useissa televisiosarjoissa ja antanut äänensä lastenohjelmiin ja dokumenttielokuviin. Lisäksi Mäkinen on toiminut ohjaajana, viihdealan kouluttajana sekä sirkustirehtöörinä.
1990-luvulla Päivi Mäkinen tuli tunnetuksi laulaessaan yhdessä Mökö-koiransa kanssa. Mäkinen on esittänyt ja levyttänyt Edith Piafin lauluja. Mäkinen osallistui vuoden 1994 Syksyn sävel-kilpailuun laululla "Ihana maailma" ja sijoittui viidennelle sijalle.
Vuonna 2013 Päivi Mäkinen esiintyi Jenni Toivoniemen kansainvälisesti palkitussa lyhytelokuvassa "Treffit".
Kuulopuhelin

Kuulopuhelin on sotilaskäytössä olevien kenttäpuhelinten, kenttäradioiden ja radiopuhelinten käyttäjän kädessä pidettävästä mikrofoni-kaiutin -yhdistelmästä käytetty nimitys. Nykykielellä sitä kutsutaan kuulokkeeksi eli luuriksi.
Hossein Amir-Abdollahian

Hossein Amir-Abdollahian (; 23. huhtikuuta 1964 – 19. toukokuuta 2024) oli iranilainen poliitikko ja diplomaatti, joka toimi Iranin ulkoministerinä vuodesta 2021 aina kuolemaansa asti. Hän oli aiemmin arabien ja afrikkalaisten asioiden varaulkoministeri vuosina 2011–2016.
Hän kuoli helikopterionnettomuudessa yhdessä Iranin presidentin Ebrahim Raisin kanssa.
Mob Entertainment

Mob Entertainment on videopelien kehittämiseen ja julkaisuun keskittynyt yritys. Sen tunnetuin peli on "Poppy Playtime". Yrityksen perustivat Seth ja Zach Belanger ja sen nykyinen toimitusjohtaja on Zach Belanger.
Aarschot

Aarschot on kaupunki Flanderin Brabantissa Belgiassa. Siellä oli vuonna 2018 noin 30 000 asukasta. Sen tunnuslause on "Hagelandin helmi", sillä se on sijainniltaan erityisen kaunis ja sillä on kiinnostava historia. Siellä käytiin ensimmäisen maailmansodan aikana Aarschotin taistelu. Saksalaisten eversti ammuttiin epäselvässä tilanteessa, kaupunkilaisten mielestä saksalaiset itse ampuivat hänet tyytymättöminä häneen. Saksalaiset teloittivat 75 kaupunkilaista. Saksalaiset pitivät kaupungin pormestaria vastuullisena teosta, ja hänet ja hänen poikansa ja 20 muuta ammuttiin vähän myöhemmin. Paikalle rakennettiin muistokappeli, Pyhän Rochuksen kappeli. Kaupungissa vielä olleet naiset ja lapset ajettiin pois ja kaupunki autioitui.
Euphoric Brothers

Euphoric Brothers on videopelien kehittämiseen ja julkaisuun keskittynyt yritys. Sen tunnetuin peli on "Garten of Banban". Yrityksen perustivat veljekset Faris ja Ghepo.
Chirchiq

Chirchiq (kyril. Чирчиқ, ) on teollisuuskaupunki Taškentin alueella Uzbekistanissa. Se sijaitsee Chirchiqjoen oikealla rannalla Qorjontovvuorten rinteillä 30 kilometriä Taškentista koilliseen. Kaupungissa oli 172 900 asukasta vuonna 2024.
Kaupunki on perustettu vuonna 1932 suuren sähkökemian tehtaan rakentamisen yhteydessä. Toisen maailmansodan aikana siitä tuli muualta Neuvostoliitosta evakuoitujen tehtaiden pohjalta tärkeä koneteollisuuden keskus.
Chirchiqin kautta kulkee Taškentista Chorvoqiin johtava maantie ja rautatie. Kaupungissa toimii kemian, konepaja-, tekstiili-, rakennustarvike ja elintarviketeollisuutta. Siellä on panssarivaunokomentajien ja -insinöörien korkeakoulu.
Molekyylien maksatoksisuutta ennustavat neuroverkot

Molekyylien maksatoksisuutta ennustava neuroverkko on neuroverkko, joka ennustaa siihen syötetyn molekyylin maksatoksisuutta. Tähän tutkimusaiheeseen on testattu muun muassa graafihuomioneuroverkkotyyppiä. Tutkimusaihe on oleellinen, koska useat lääkeaineet kuten parasetamoli voivat olla annoksesta riippuen maksatoksisia potilaille.
Wangin artikkeli (2024).
Wangin artikkelin saavuttama tarkkuus (engl. accuracy, lyhenne ACC) on 93.4 % (0.934). RDKit oli artikkelissa käytetty molekyylisormenjälkijärjestelmä. Neuroverkon koulutukseen käytetyn aineiston koko oli 1888 molekyyliä, josta hieman yli puolet oli luokiteltu olevan maksatoksisia ja loput maksalle ei-toksisiksi. Aineisto on kerätty LiverTox-, LTKB-, Hepatox-, DILIst-, DILIrank-tietokannoista sekä kirjallisuudesta saatu data.
Kangin artikkeli (2021).
Kangin artikkelin saavuttama tarkkuus oli 73.1 % (0.731). Aineiston koko oli 1119 molekyyliä. Artikkelissa käytetään ECFP4- ja ECFP6-molekyylisormenjälkijärjestelmiä. Artikkelissa sovelletaan syväneuroverkkotyyppiä. Artikkeli vertailee erilaisia neuroverkon koulutustapoja kuten SVM:ää (engl. support vector machine) ja RF:ää (engl. random forest).
Danablu

Danablu on tanskalainen sinihomejuusto. Se on SMM-merkitty. Sen esikuvana on ollut ranskalainen roquefort. Hanne Nielsen aloitti juuston tuotantotoiminnan 1850-luvulla ja 40 vuotta myöhemmin tältä pohjalta syntyi nimike Danablu. 1934 perustettu tuottajajärjestö on tarkkaillut Danablu-juustojen laatua ja hoitanut meijereiden hyväksymistä juuston tuotannossa. Tätä juustotyyppiä valmistaa kolme meijeriä. Nykyisin Danablu-juusto on pääosin vientitavara ja sitä viedään ympäri maailmaa.
Freidiba Boodos

Freidiba Boodos on vuonna 1977 perustettu hengellinen lauluyhtye. Sen alkuperäisiin jäseniin kuuluivat Kyösti Roth, Pertti Enroth, Rainer Friman, Valfrid Åkerlund ja Veijo Blomerus.
Yhtye levytti kulta-aikanaan, ylivainiolaisen herätyksen aikaan lukuisia klassikon asemaan nousseita kappaleita.
Vanhan kokoonpanon lopettamisen jälkeen yhtyeen perinnettä on jatkanut Freidiba Boodoksen ja Romanosin jäsenten nuoremmista sukulaisista koostuva kokoonpano, johon kuuluvat Benja Roth, Richard Valentin, Terno Åkerlund ja Leif Valerius.
Jægersborgin peurapuisto

Jægersborgin peurapuisto (, lyh. "Dyrehaven") on Kööpenhaminan pohjoispuolella, Lyngby–Traabækin kunnassa sijaitseva pyökkimetsä ja puistoalue. Puiston koko on noin 1 000 hehtaaria. Alue on perustettu kuninkaalliseksi metsästysmaaksi vuonna 1669. Puistossa elää noin 2 000 peuran lauma. Puiston keskellä sijaitsee Eremitagenin metsästysmaja, joka rakennettiin vuonna 1736 kuningas Kristian VI:lle. Puiston eteläisimmissä osassa sijaitsee Ulvedalenen laakso, jossa sijaitsevat 43-metriä korkea Djævlebakken, Bakken-huvipuisto, Peter Lieps Hus, Kirsten Pils Kilde sekä Bellevue-ranta. Puiston eteläpuolella sijaitsee myös golfkenttä ja hevoskilpailurata.
Jægersborgin peurapuisto on sisällytetty Tanskan kulttuurikaanonin arkkitehtuuri-kategoriaan.
Historia.
Puiston historia ulottuu vuoteen 1669, jolloin Frederik III esitti puiston perustamista metsästystarkoituksiin Klampenborgin pohjoispuolelle. Seuraavana vuonna Kristian V laajensi aluetta. Laajennuksen aikana läheinen Stokkerupin kaupunki hylättiin ja viljelykset siirrettiin toisaalle. Peurapuisto avattiin yleisölle vuonna 1756, mutta Eremitaasin metsästysmaja ja metsästyoiekus kuuluvat edelleen kuninkaalliseelle perheelle.
Frilandsmuseet

Frilandsmuseet on Kööpenhaminan pohjoispuolella, Lyngby–Traabækin kunnassa sijaitseva ulkoilmamuseo. Ulkoilmamuseossa esitellään tanskalaista maalaisasutusta ja se sisältää yli 100 rakennusta. Rakennusten arkkitehtuuri esittelee maalaisarkkitehtuuria mökeistä aina suuriin kartanoihin, joista monet on sisustettu ja koristeltu rakennusaikansa mukaisesti. Alun perin ulkoilmamuseo sijaitsi Rosenborgin linnan läheisyydessä Kööpenhaminassa, mutta se siirrettiin nykyiselle paikalleen 1901. Ulkoilmamuseo toimii osana Tanskan kansallismuseota.
Martikkalanjärvi

Martikkalanjärvi on Kyrönjoen vesistöalueeseen kuuluva keskikokoinen järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Rautaisenjärvi

Rautaisenjärvi on Kyrönjoen vesistöalueeseen kuuluva pieni järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Varrasjärvi

Varrasjärvi on Kyrönjoen vesistöalueeseen kuuluva pieni järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Vähäjärvi (Seinäjoki)

Vähäjärvi on Kyrönjoen vesistöalueeseen kuuluva pieni järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Kylälampi

Kylälampi () on Selkämeren rannikkoalueeseen kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Viken (Vaasa)

Viken on Selkämeren rannikkoalueeseen kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Durbuy

Durbuy on kaupunki Luxembourgin provinssissa Valloniassa Belgiassa. Vuonna 2018 siellä oli 11 374 asukasta. Se sai kaupunkioikeudet vuonna 1337. Se sijaitsee Ourthejoen varrella.
Storbottnen

Storbottnen on Selkämeren rannikkoalueeseen kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Bässörsbottnen

Bässörsbottnen on Eteläiseen merenkukkuun kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Bredslagan

Bredslagan on Eteläiseen merenkukkuun kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
Isarsjön

Isarsjön on Eteläiseen merenkukkuun kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.